Arbeidersparty (Suid-Afrika, 1969)

Die Arbeidersparty was 'n politieke party vir Kleurlinge wat van 1969 tot 1994 in Suid-Afrika bestaan het en jare lank deur Allan Hendrickse gelei is. Hoewel hulle uitgesproke teen apartheid gekant was, het hulle aan die Verteenwoordigende Kleurlingraad deelgeneem.Allan Hendrickse's obituary in The Guardian. Hulle was egter teen Umkhonto we Sizwe se guerrillastryd en die oproep om internasionale sanksies teen Suid-Afrika gekant.South Africans of Mixed Race in a Political Shift. Christopher Wren, New York Times, 9 Februarie 1992.

Die party het later die Raad van Verteenwoordigers in die Driekamerparlement (sedert die stigting daarvan in 1984 tot in 1992) oorheers. Hulle wen 76 van die 80 setels tydens die Suid-Afrikaanse algemene verkiesing van 1984 en 69 setels tydens die Suid-Afrikaanse algemene verkiesing van 1989.

Toe die Nasionale Party onder leiding van F. W. de Klerk besluit om nie-Wit lede te aanvaar, het talle Arbeiders oorgeloop en by die Nasionaliste aangesluit. In 1992 het 'n groep van 36 oudlede, gelei deur Jac Rabie, 'n mosie van wantroue teen Hendrickse uitgebring. Met dalende peilings kom Hendrickse tot die gevolgtrekking dat die Arbeidersparty se doel uitgedien is, en ontbind hy die party in 1994. Hendrickse en sy volgelinge het daarna by die ANC aangesluit.Recipients of the Order of the Baobab in Silver. The Presidency of South Africa.

 Verkiesingsresultate 
 Jaar  %  Setels 1969   26 (van 40 setels) 1975   31 (van 40 setels) 1984   76 (van 80 setels) 1989  65%  69 (van 80 setels)

 Partyleiers 
 M.D. Arendse
 Sonny Leon
 Eerwaarde Allan Hendrickse

 Verwysings 

Kategorie:Voormalige politieke partye in Suid-Afrika